pythainlp/thaigov-v2-corpus-22032023 huggingface dataset:
วันพุธที่ 17 สิงหาคม 2565
ผู้ว่าฯ สมุทรสงคราม เปิดช่องทาง "ทุกข์ร้อน พบปัญหา แจ้งผู้ว่าฯ ช่วยได้" เพื่อให้ชาวบ้านร้องทุกข์กับผู้ว่าฯ โดยตรง
ผู้ว่าฯ สมุทรสงคราม เปิดช่องทาง "ทุกข์ร้อน พบปัญหา แจ้งผู้ว่าฯ ช่วยได้" เพื่อให้ชาวบ้านร้องทุกข์กับผู้ว่าฯ โดยตรง
เมื่อวันที่ 15 สิงหาคม 2565 นายขจร ศรีชวโนทัย ผู้ว่าราชการจังหวัดสมุทรสงคราม ได้ดำเนินการประชาสัมพันธ์ “ทุกข์ร้อน พบปัญหา แจ้งผู้ว่าฯช่วยได้” โดยประชาสัมพันธ์ผ่านสื่อออนไลน์ระบบผ่านช่องทางของส่วนราชการในจังหวัดสมุทรสงคราม เพื่อให้พี่น้องประชาชนมีช่องทางในการแจ้งเรื่องร้องทุกข์ถึงผู้ว่าราชการจังหวัดได้สะดวกและรวดเร็วยิ่งขึ้น เช่นกรณีของนายชำนาญ แซ่อื้อ อายุ 63 ปี พิการทางการเคลื่อนไหวจากอุบัติเหตุทำให้ขาข้างขวาต้องไส่เหล็กดาม เดินไม่ค่อยสะดวก ปัจจุบันไม่ได้ทำงาน อาศัยอยู่ที่ หมู่ 5 ตำบลวัดประดู่ อำเภออัมพวา ประสบปัญหาเรื่องที่อยู่อาศัย ต้องมาพักอาศัยอยู่ที่บริเวณห้องหลังบ้านญาติที่อนุญาตให้อยู่พักอาศัยได้ แต่พบว่าหลังคาบางจุดมีการรั่ว เวลาฝนตกจะมีปัญหา ทางญาติจึงแจ้งเรื่องขอความช่วยเหลือจากผู้ว่าราชการจังหวัดสมุทรสงคราม
นายขจร ศรีชวโนทัย ผู้ว่าราชการจังหวัดสมุทรสงคราม จึงได้มอบหมายให้นางกชนัฑ พัฒนะวิชัย นายอำเภออัมพวา ดำเนินการลงพื้นที่ตรวจสอบข้อเท็จจริงซึ่งพบว่านายชำนาญ เป็นผู้ยากไร้ด้านที่อยู่อาศัยและรายได้ ตามฐานข้อมูล TPMAP จึงได้มอบหมายให้นายอำเภออัมพวา และป้องกันจังหวัดสมุทรสงคราม นำทีม อส. ดำเนินการซ่อมแซมเปลี่ยนสังกะสีและอุดรอยรั่วให้ เพื่อให้นายชำนาญ สามารถอยู่อาศัยได้สะดวกสะบายยิ่งขึ้นชั่วคราวให้แล้วเสร็จภายใน 1 วัน จากการตรวจสอบพบว่า เป็นการของบประมาณของสภาองค์กรพัฒนาชุมชนซึ่งจะได้รับงบประมาณดำเนินการก่อสร้างในปี 2566 จึงดำเนินการช่วยเหลือในเบื้องต้น เพื่อบรรเทาความเดือดร้อนชั่วคราวไปพลางก่อน
วันศุกร์ที่ 17 มิถุนายน 2565
เริ่มบังคับใช้แล้ว “กลิ่น – ควัน” กัญชา กัญชง ถือเป็นเหตุรำคาญ ผู้ได้รับผลกระทบแจ้งความเอาผิดได้
.....
เว็บไซต์ราชกิจจานุเบกษา เผยแพร่ประกาศกระทรวงสาธารณสุข เรื่อง กำหนดให้การกระทำให้เกิดกลิ่น หรือควันกัญชา กัญชง หรือพืชอื่นใด เป็นเหตุรำคาญ พ.ศ. 2565”
.
เนื่องจากการใช้กัญชา กัญชง หรือพืชอื่นใด ในทางที่ไม่เหมาะสม เช่น สันทนาการ อาจส่งผลกระทบต่อสภาวะความเป็นอยู่โดยปกติสุข หรืออาจเป็นอันตรายต่อสุขภาพ โดยควันของพืชดังกล่าว จะมีอนุภาคขนาดเล็กที่สามารถเข้าสู่ปอดได้ด้วยการหายใจเอาควันเข้าไป ทำให้มีความเสี่ยงต่อการเจ็บป่วย เช่น โรคปอด หอบหืด หลอดลมอักเสบ
.
และเพื่อควบคุมและป้องกันไม่ให้เกิดผลกระทบที่อาจเป็นอันตรายต่อสุขภาพของผู้อยู่อาศัยบริเวณใกล้เคียง หรือผู้ที่ต้องประสบภัยกับเหตุนั้น จึงกำหนดให้การกระทำให้เกิดกลิ่น หรือควันกัญชา กัญชง หรือพืชอื่นใด เป็นเหตุรำคาญ ตามกฎหมายว่าด้วยการสาธารณสุข เริ่มมีผลบังคับใช้วันที่ 15 มิ.ย. 65 เป็นต้นไป (ผู้ใดฝ่าฝืนต้องระวางโทษจำคุกไม่เกิน 3 เดือน หรือปรับไม่เกิน 25,000 บาท ตาม พ.ร.บ.การสาธารณสุข พ.ศ. 2535)
.
อ่านประกาศฯ ฉบับเต็ม คลิก https://ratchakitcha2.soc.go.th/pdfdownload/...
#ไทยคู่ฟ้า #ร่วมต้านโควิด19
-------------------
วันอังคารที่ 8 กุมภาพันธ์ 2565
โฆษกรัฐบาลเผย นายกฯ มุ่งมั่นพัฒนาโครงสร้างพื้นฐานด้านคมนาคม เชื่อมโยงเครือข่ายทั่วประเทศ รองรับความต้องการ เร่งรัดแก้ไขปัญหาโครงการก่อสร้าง ไม่ให้เกิดผลกระทบกับประชาชน
โฆษกรัฐบาลเผย นายกฯ มุ่งมั่นพัฒนาโครงสร้างพื้นฐานด้านคมนาคม เชื่อมโยงเครือข่ายทั่วประเทศ รองรับความต้องการ เร่งรัดแก้ไขปัญหาโครงการก่อสร้าง ไม่ให้เกิดผลกระทบกับประชาชน มุ่งพัฒนาคุณภาพชีวิตคนไทยทุกคน
8 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า หนึ่งในนโยบายที่รัฐบาลของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญคือ การเสริมสร้างความสามารถในการแข่งขันของประเทศซึ่งในที่สุดจะส่งผลถึงชีวิตความเป็นอยู่ของพี่น้องประชาชน โดยการพัฒนาโครงสร้างพื้นฐานอย่างยั่งยืนถือเป็นรากฐานที่สำคัญ โดยที่ผ่านมา รัฐบาลได้มุ่งมั่นพัฒนาโครงสร้างพื้นฐานด้านคมนาคมในทุกมิติอย่างต่อเนื่อง จนทำให้มีโครงสร้างพื้นฐานที่สำคัญของประเทศที่ครอบคลุมพื้นที่ สามารถรองรับความต้องการของประชาชนทั้งในระดับครัวเรือน อุตสาหกรรม การท่องเที่ยว และส่งผลต่อยอดเชื่อมโยงเครือข่ายในระดับประเทศ
กระทรวงคมนาคมได้เปิดเผยแผนพัฒนารถไฟความเร็วสูงครอบคลุมทั่วประเทศรวมทั้งสิ้นกว่า 1,673 กิโลเมตร โดยแผนในปี 2565 ประกอบด้วย โครงการรถไฟความเร็วสูงไทย-จีน ช่วงที่ 1 กรุงเทพฯ-นครราชสีมา ระยะทาง 253 กิโลเมตร โครงการรถไฟความเร็วสูงไทย-จีน ช่วงที่ 2 นครราชสีมา-หนองคาย ระยะทาง 356 กิโลเมตร และรถไฟความเร็วสูงเชื่อม 3 สนามบิน (ดอนเมือง-สุวรรณภูมิ-อู่ตะเภา) ระยะทาง 220 กิโลเมตร และแผนลงทุนระยะยาว ได้แก่ เส้นทางกรุงเทพฯ-พิษณุโลก ระยะทาง 380 กิโลเมตร เส้นทางหัวหิน - สุราษฎร์ธานี ระยะทาง 424 กิโลเมตร และเส้นทางสุราษฎร์ธานี-ปาดังเบซาร์ ระยะทาง 335 กิโลเมตร
นายธนกรฯ กล่าวว่า นายกรัฐมนตรีได้ติดตามความคืบหน้าอย่างใกล้ชิดมาตลอด รวมถึงห่วงใย ติดตามความเดือดร้อนของพี่น้องประชาชนที่อาจได้รับผลกระทบ โดยได้สั่งการให้มีการเร่งรัดแก้ไขปัญหาโครงการก่อสร้างล่าช้าที่ก่อให้เกิดผลกระทบต่อคุณภาพชีวิตของประชาชน อาทิ การแก้ไขปัญหา PM 2.5 สำรวจความต้องการพื้นฐานของประชาชน และอำนวยความสะดวกในการให้บริการสาธารณะที่จำเป็นเพิ่มมากขึ้นแก่ประชาชน ทั้งนี้ นายกรัฐมนตรีตั้งใจและให้ความสำคัญต่อการเสริมสร้างขีดความสามารถในการแข่งขันของประเทศ โดยมีเป้าหมายในการยกระดับศักยภาพของประเทศให้ครอบคลุมในทุกมิติ ซึ่งการพัฒนาโครงสร้างพื้นฐานด้านคมนาคมดังกล่าว เพื่อเชื่อมโยงพื้นที่ทั่วประเทศ และยังจะช่วยอำนวยความสะดวกในการขนส่งสินค้าให้เกิดความต่อเนื่องได้อย่างไร้รอยต่อ สอดรับกับการพัฒนาพื้นที่ตามแนวระเบียงเศรษฐกิจ ส่งเสริมอุตสาหกรรมการเกษตร และอุตสาหกรรมการท่องเที่ยวของประเทศได้อย่างมีประสิทธิภาพ ตลอดจนยังเพิ่มบทบาทภาคเอกชน ให้เข้ามามีส่วนร่วมในการให้บริการที่หลากหลายมากขึ้น เพื่อลดต้นทุน และเพิ่มความสามารถในการแข่งขันของระบบขนส่งทางรางอีกด้วย
“นายกรัฐมนตรีทำงานโดยให้ความสำคัญกับทั้งระดับองค์รวม และระดับพื้นที่ โดยนอกจากแผนการลงทุนในระยะสั้นแล้ว รัฐบาลยังตระหนักถึงความสำคัญและความจำเป็นในการยกระดับโครงสร้างพื้นฐานของประเทศให้ครอบคลุมพื้นที่ทั่วประเทศ ทั้งในโหมดการขนส่งคน และสินค้า ทั้งการเชื่อมต่อทางบก-ราง-น้ำ-อากาศ โดยรัฐบาลได้มีการบูรณาการกับหน่วยงานที่เกี่ยวข้อง ศึกษารายละเอียดอย่างรอบด้าน เพื่อความมั่นคง มั่งคั่ง และยั่งยืนต่อไปในอนาคต ซึ่งเชื่อมั่นว่า ผลที่สุดจะเกิดประโยชน์แก่การดำรงชีวิต คุณภาพชีวิตของคนไทยทุกคน”นายธนกรกล่าว
วันอังคารที่ 13 กรกฎาคม 2564
รมว.แรงงาน เผยความคืบหน้าช่วยเหลือแรงงานในแคมป์ก่อสร้าง
รัฐมนตรีว่าการกระทรวงแรงงาน มอบหมายกรมการจัดหางาน ลงพื้นที่ให้ความช่วยเหลือด้านอาหารคนงานแคมป์ก่อสร้าง ตั้งแต่วันที่ 12 -27 ก.ค. 64
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากกรณีที่รัฐบาลออกมาตรการควบคุมและป้องกันการแพร่ระบาดในกลุ่มแรงงานก่อสร้างในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม เพื่อควบคุมโรคและป้องกันการแพร่ระบาดเป็นวงกว้าง โดยมีคำสั่งปิดสถานที่ก่อสร้าง และที่พักอาศัยชั่วคราวสำหรับคนงานทั้งภายในและภายนอกสถานที่ก่อสร้าง รวมทั้งมีคำสั่งให้หยุดงานก่อสร้าง ห้ามการเดินทางและเคลื่อนย้ายแรงานเป็นการชั่วคราวอย่างน้อย 30 วัน นั้น
“ท่านนายกรัฐมนตรี พล.อ.ประยุทธ จันทร์โอชา และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ต่างห่วงใยทั้งแรงงานไทย และแรงงานต่างด้าวที่ได้รับผลกระทบจากการให้ความร่วมมือปฏิบัติตามมาตรการควบคุมโรคของรัฐบาล จึงกำชับให้กระทรวงแรงงาน และหน่วยงานที่เกี่ยวข้องดูแลแรงงานที่ได้รับผลกระทบอย่างทั่วถึง ซึ่งผมในฐานะรัฐมนตรีว่าการกระทรวงแรงงาน ได้รับฟังปัญหาหลายด้าน ทั้งจากผู้ค้าหาบเร่แผงลอย และสมาคมภัตตาคารไทยที่ได้รับผลกระทบจากสถานการณ์การแพร่ระบาดของโรคโควิด-19 เช่นกัน จึงได้ให้ผู้ค้าหาบเร่แผงลอย และสมาคมภัตตาคารไทยทำข้าวกล่องเพื่อส่งแคมป์คนงานที่ถูกกักตัวช่วงที่มีการปิดสถานที่ก่อสร้าง เพื่อบรรเทาความเดือดร้อนแก่แรงงานภายในแคมป์ไปพร้อมกับช่วยเหลือผู้ค้าหาบเร่แผงลอย และสมาคมภัตตาคารไทยให้มีรายได้ โดยมีกระทรวงแรงงานเป็นผู้สนับสนุนค่าอาหาร จนครบกำหนดตามประกาศ ซึ่งในระหว่างวันที่ 12 – 27 กรกฎาคม 2564 ได้มอบหมายให้กรมการจัดหางานรับผิดชอบดูแลในเรื่องนี้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กรมการจัดหางาน รับข้อสั่งการรัฐมนตรีว่าการกระทรวงแรงงาน จัดทำโครงการให้ความช่วยเหลือแรงงานในแคมป์ก่อสร้าง ด้านอาหาร โดยล่าสุดได้มอบหมายสำนักงานจัดหางานกรุงเทพมหานครพื้นที่ 1-10 ซึ่งมีแคมป์คนงาน จำนวน 520 แห่ง และสำนักงานจัดหางานจังหวัดปทุมธานี สำนักงานจัดหางานจังหวัดนนทบุรี สำนักงานจัดหางานจังหวัดสมุทรสาคร สำนักงานจัดหางานจังหวัดนครปฐม และสำนักงานจัดหางานจังหวัดสมุทรปราการ ซึ่งมีแคมป์คนงานรวม 797 แห่ง เป็นผู้ประสานงานและอำนวยความสะดวกในการให้ความช่วยเหลือด้านอาหาร ระหว่างกลุ่มผู้ค้าหาบเร่แผงลอย และสมาคมภัตตาคารไทย ที่เป็นผู้จัดทำอาหาร และสมาคมอุตสาหกรรมก่อสร้างไทย ในพระบรมราชูปถัมภ์ ที่เป็นผู้ดูแลแจกจ่ายอาหารให้แก่แรงงานในแคมป์ที่ได้รับผลกระทบ ซึ่งกรมการจัดหางานหวังอย่างยิ่งว่า ระหว่างวันที่ 12 – 27 กรกฎาคม 2564 ที่ดำเนินการโครงการฯ นี้ จะได้มีส่วนร่วมในการช่วยเหลือแบ่งเบาภาระค่าใช้จ่าย ค่าอาหารแก่แรงงานในแคมป์ก่อสร้าง ทำให้สามารถผ่านพ้นช่วงเวลาที่ต้องหยุดงานได้จนครบกำหนด
วันจันทร์ที่ 20 ธันวาคม 2564
สธ.บรรลุเป้าหมายฉีดวัคซีน 19 ได้ครบ 100 ล้านเข็ม
ปลัดกระทรวงสาธารณสุขเผย กระทรวงสาธารณสุขบรรลุเป้าหมายการฉีดวัคซีนโควิด 19 ได้ครบ 100 เข็มแล้วเมื่อวันที่ 19 ธันวาคม แต่ยังคงเดินหน้าให้บริการฉีดต่อเนื่อง จัดบริการเชิงรุกในพื้นที่เข้าถึงยากและกลุ่มแรงงานต่างด้าว เพื่อเพิ่มความครอบคลุม
ปลัดกระทรวงสาธารณสุขเผย กระทรวงสาธารณสุขบรรลุเป้าหมายการฉีดวัคซีนโควิด 19 ได้ครบ 100 เข็มแล้วเมื่อวันที่ 19 ธันวาคม แต่ยังคงเดินหน้าให้บริการฉีดต่อเนื่อง จัดบริการเชิงรุกในพื้นที่เข้าถึงยากและกลุ่มแรงงานต่างด้าว เพื่อเพิ่มความครอบคลุม พร้อมเร่งรณรงค์ให้ประชาชนที่ฉีดวัคซีนชนิดเดียวกันครบ 2 เข็ม ตั้งแต่ช่วงแรกจนถึงเดือนกันยายน ฉีดวัคซีนเข็มที่ 3 เพื่อกระตุ้นภูมิคุ้มกัน
วันนี้ (20 ธันวาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ตามที่กระทรวงสาธารณสุข ได้กำหนดเป้าหมายการฉีดวัคซีนโควิด 19 แก่ประชาชน ให้ได้ 100 ล้านโดส เพื่อให้เกิดภูมิคุ้มกัน ช่วยลดการป่วยหนักและเสียชีวิตจากโรคโควิด 19 นั้น ข้อมูลจากหน่วยงานสาธารณสุขในพื้นที่ที่รายงานผ่านสำนักตรวจราชการกระทรวงสาธารณสุข เมื่อวันที่ 19 ธันวาคม 2564 สามารถฉีดวัคซีนได้บรรลุเป้าหมายแล้ว มียอดการฉีดวัคซีนสะสมอยู่ที่ 100,054,961 โดส ครอบคลุมประชากรตามทะเบียนราษฎร์และประชากรแฝงซึ่งมี 72 ล้านคนดังนี้ เข็มที่ 1 จำนวน 50,573,308 คน คิดเป็น 70.21% เข็มที่ 2 จำนวน 44,393,213 คน คิดเป็น 61.63% เข็มที่ 3 จำนวน 5,020,704 คน คิดเป็น 6.97% และเข็มที่ 4 จำนวน 66,722 คน คิดเป็น 0.09% อย่างไรก็ตาม จะเดินหน้าจัดบริการฉีดวัคซีนโควิด 19 แก่ประชาชนต่อเนื่อง และให้หน่วยงานสาธารณสุขเร่งค้นหาผู้ที่ยังไม่ได้รับการฉีดวัคซีน โดยเฉพาะกลุ่ม 608 สื่อสารทำความเข้าใจถึงประโยชน์ของวัคซีนและให้เข้ารับการฉีด ร่วมมือกับฝ่ายปกครองและท้องถิ่นจ้ดบริการเชิงรุกในพื้นที่ที่เข้าถึงยาก เช่น ชุมชนชาวเขา กลุ่มผู้ป่วยติดบ้านติดเตียงที่ไม่สามารถเดินทางเองได้ รวมถึงเปิดโอกาสให้กลุ่มแรงงานต่างด้าวทั้งที่ได้รับอนุญาตแล้วและยังไม่ได้รับอนุญาต เข้ารับการฉีดวัคซีนให้มากที่สุด เพื่อเป็นการสร้างภูมิคุ้มกันให้แก่ประชากรทุกกลุ่มที่อยู่ในประเทศ
นายแพทย์เกียรติภูมิกล่าวต่อว่า ขณะนี้กระทรวงสาธารณสุขอยู่ในช่วงรณรงค์ให้ประชาชนชนที่ได้รับการฉีดวัคซีนครบทั้ง 2 เข็มแล้วตั้งแต่ช่วงเดือนกุมภาพันธ์-กันยายน 2564 โดยเฉพาะผู้ที่ฉีดวัคซีนชนิดเดียวกัน 2 เข็ม ทั้งแอสตร้าเซนเนก้า และซิโนแวค เข้ารับการฉีดวัคซีนเข็มที่ 3 เพื่อกระตุ้นภูมิคุ้มกัน และเมื่อประชาชนเข้ารับการฉีดวัคซีนมากขึ้น มีภูมิคุ้มกันมากขึ้น ร่วมกับปฏิบัติตามมาตรการป้องกันควบคุมโรคอย่างเคร่งครัด ได้แก่Covid Free Settingและ Universal Prevention ทำให้สถานการณ์การแพร่ระบาดดีขึ้น จะมีการเสนอรัฐบาลเพื่อพิจารณาผ่อนปรนมาตรการ หรือพื้นที่ต่างๆ ต่อไป เพื่อให้ประชาชนได้กลับไปใช้ชีวิตใกล้เคียงปกติมากที่สุดตามรูปแบบชีวิตวิถีใหม่ เกิดการขับเคลื่อนภาคเศรษฐกิจของประเทศควบคู่กับมีความปลอดภัยจากโรคโควิด 19
*********************************** 20 ธันวาคม 2564
วันจันทร์ที่ 20 ธันวาคม 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ให้เอกอัครราชทูตสาธารณรัฐประชาชนจีนประจำประเทศไทยเข้าพบ
เพื่อเยี่ยมคารวะในโอกาสเข้ารับหน้าที่ พร้อมทั้งหารือเกี่ยวกับความร่วมมือด้านการคมนาคมขนส่งระหว่างประเทศไทยและสาธารณรัฐประชาชนจีน
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายหาน จื้อเฉียง(H.E. Mr. Han Zhiqiang) เอกอัครราชทูตสาธารณรัฐประชาชนจีนประจำประเทศไทยและคณะฯ เข้าเยี่ยมคารวะพร้อมแนะนำตัวในโอกาสเข้ารับหน้าที่เอกอัครราชทูตวิสามัญผู้มีอำนาจเต็มประจำประเทศไทย พร้อมทั้งหารือเกี่ยวกับความร่วมมือด้านการคมนาคมขนส่งระหว่างประเทศไทยและสาธารณรัฐประชาชนจีน โดยมี นายชยธรรม์ พรหมศร ปลัดกระทรวงคมนาคม ผู้แทนจากกรมการขนส่งทางราง สำนักงานนโยบายและแผนการขนส่งและจราจร และการรถไฟแห่งประเทศไทย เข้าร่วมการหารือ ในวันที่ 20 ธันวาคม 2564 ณ ห้องประชุมกระทรวงคมนาคม
นายศักดิ์สยาม ชิดชอบ กล่าวว่า ประเทศไทยและสาธารณรัฐประชาชนจีนมีความสัมพันธ์อันดีระหว่างกันมาช้านานในหลายระดับ อีกทั้งมีความร่วมมือที่ครอบคลุมทั้งด้านเศรษฐกิจ สังคม และวัฒนธรรม สำหรับความร่วมมือด้านการเชื่อมโยงการคมนาคมขนส่งระหว่างไทยกับสาธารณรัฐประชาชนจีนนั้น รัฐบาลไทยภายใต้การนำของพลเอก ประยุทธ์ จันทร์โอชา นายกรัฐมนตรี ได้สนับสนุนแนวคิด “สายแถบและเส้นทาง” ของจีนที่มุ่งจะเชื่อมโยงเส้นทางการขนส่งระหว่างภูมิภาค ซึ่งจะก่อให้เกิดการพัฒนาทางเศรษฐกิจและการท่องเที่ยว รวมทั้งการเชื่อมโยงห่วงโซ่อุปทาน โดยเฉพาะโครงการความร่วมมือรถไฟ ไทย - จีน ที่นายกรัฐมนตรีได้ให้ความสำคัญและเร่งผลักดันให้เกิดผลเป็นรูปธรรมโดยเร็ว เพื่อให้สามารถเชื่อมต่อกับโครงการรถไฟ จีน - ลาว ที่ได้เปิดให้บริการเมื่อวันที่ 2 ธันวาคม 2564 ที่ผ่านมา ทั้งนี้ ทั้งสองฝ่ายได้หารือถึงความคืบหน้าการดำเนินโครงการความร่วมมือด้านรถไฟระหว่าง ไทย - จีน โดยการดำเนินโครงการฯ ระยะที่ 1 (ช่วงกรุงเทพฯ - นครราชสีมา) อยู่ระหว่างการก่อสร้าง คาดว่าจะเปิดให้บริการได้ในปี 2569 และมีแผนงานที่จะก่อสร้างระยะที่ 2 (ช่วงนครราชสีมา - หนองคาย) ระยะทาง 356 กิโลเมตร ขณะนี้ออกแบบแล้วเสร็จอยู่ระหว่างการจัดทำรายงานการประเมินผลกระทบสิ่งแวดล้อม (EIA) คาดว่าจะเสนอคณะรัฐมนตรีได้ในปี 2565 เปิดใช้บริการได้ในปี 2571 รวมถึงระยะที่ 3 ช่วงหนองคาย - เวียงจันทร์ ระยะทาง 16 กิโลเมตร เพื่อเชื่อมการขนส่งสินค้าระหว่างไทย - สปป.ลาว - จีน ในอนาคต ที่ผ่านมาได้มีการหารือสามฝ่ายระหว่าง ไทย - ลาว - จีน ระดับอธิบดีเพื่อหารือในประเด็นแนวทางการเชื่อมโยงโครงการรถไฟ ไทย - จีน กับโครงการรถไฟ ลาว - จีน เพื่อขับเคลื่อนเป้าหมายการพัฒนาการขนส่งทางรางที่ยั่งยืน โดยมีไทยเป็นศูนย์กลางการขนส่งของภูมิภาคอาเซียน
กระทรวงคมนาคมได้ดำเนินโครงการศึกษาการพัฒนาโครงข่ายทางหลวงพิเศษระหว่างเมืองกับระบบราง (MR - Map) และโครงการสะพานเศรษฐกิจเชื่อมฝั่งทะเลอันดามันและอ่าวไทยหรือแลนด์บริดจ์ (Land Bridge) เพื่อเชื่อมโยงประเทศไทยกับประเทศเพื่อนบ้านและระหว่างภูมิภาค ซึ่งจะเป็นการสร้างโอกาสทางเศรษฐกิจ การค้า และการลงทุนระหว่างภูมิภาคอย่างยั่งยืนต่อไปในโอกาสดังกล่าว ทั้งนี้ รัฐมนตรีว่าการกระทรวงคมนาคมได้กล่าวเชิญชวนฝ่ายจีนพิจารณาการเข้าร่วมลงทุนในโครงการพัฒนาด้านโครงสร้างพื้นฐานตามโครงการ MR-Map และ Land Bridge ภายใต้กฎระเบียบที่เกี่ยวข้องของประเทศไทย
วันศุกร์ที่ 10 ธันวาคม 2564
แรงงานเผยผลทีมสหวิชาชีพสอบนายจ้างทุบตีทำร้ายร่างกายลูกจ้าง เข้าข่ายบังคับใช้แรงงาน โทษหนักจำคุกตลอดชีวิต
อธิบดี กสร. เผยผลสอบข้อเท็จจริงคณะทำงานสหวิชาชีพ กรณีนายจ้างทำร้ายร่างกายทุบตีกระทำทารุณกรรมต่อลูกจ้างที่จังหวัดสิงห์บุรี เข้าข่ายบังคับใช้แรงงานหรือบริการ มีโทษจําคุก ตั้งแต่ 8 - 20 ปี และปรับตั้งแต่ 800,000 – 2,000,000 บาท หรือจําคุกตลอดชีวิต
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยถึงกรณีที่นายจีรวัฒน์ เล้าสุวรรณ หรือ ฟ้า อายุ 29 ปี ทำงานที่ร้านไทยถาวรการเกษตร อำเภออินทร์บุรี จังหวัดสิงห์บุรี จำหน่ายวัสดุการเกษตร และเพาะพันธุ์สุนัขจำหน่าย ถูกนางนัยน์ปพร เนตรบุตร เจ้าของกิจการ ลงโทษทำร้ายร่างกายจนได้รับบาดเจ็บสาหัส สาเหตุเนื่องจากนายจีรวัฒน์ฯ ทำสิ่งของเสียหายและพูดโกหกซึ่งนายสุชาติ ชมกลิ่น รัฐมนตรีว่าการกระทรวงแรงงานได้สั่งการให้กรมสวัสดิการและคุ้มครองแรงงานส่งพนักงานตรวจแรงงานเข้าตรวจสอบข้อเท็จจริงโดยประสานคณะทำงานสหวิชาชีพ ประกอบด้วย อัยการจังหวัด พัฒนาสังคมและความมั่นคงของมนุษย์จังหวัด แรงงานจังหวัด สวัสดิการและคุ้มครองแรงงานจังหวัด และตำรวจ สภ.อินทร์บุรี ดำเนินการพิจารณาคัดแยกผู้เสียหายจากการค้ามนุษย์และผู้เสียหายจากการบังคับใช้แรงงานหรือบริการ เมื่อวันที่ 9 ธันวาคม 2564 ซึ่งที่ประชุมได้ร่วมกันพิจารณาแล้วเห็นว่าเข้าข่ายเป็นผู้เสียหายจากการบังคับใช้แรงงานหรือบริการ ตามพระราชบัญญัติป้องกันและปราบปรามการค้ามนุษย์ พ.ศ. 2551 มาตรา 6/1 ผู้ใดข่มขืนใจผู้อื่นให้ทำงานหรือบริการโดยวิธีการใช้กำลังประทุษร้ายทำให้ผู้นั้นอยู่ในภาวะที่ไม่สามารถขัดขืนได้ ผู้นั้นกระทำความผิดฐานบังคับใช้แรงงานโดยมีโทษตามมาตรา 52/1 วรรคหนึ่งจำคุกตั้งแต่หกเดือนถึง สี่ปีปรับตั้งแต่ ห้าหมื่นบาท ถึง สี่แสนบาท และวรรคสอง ถ้าการกระทำความผิดตามวรรคหนึ่งเป็นเหตุให้ผู้ถูกกระทำได้รับอันตรายสาหัส ต้องระวางโทษจำคุกตั้งแต่แปดปีถึงยี่สิบปีและปรับตั้งแต่แปดแสนบาทถึงสองล้านบาทหรือจำคุกตลอดชีวิต ในขั้นตอนต่อไปจะส่งให้พนักงานสอบสวนดำเนินการ
อธิบดี กสร. กล่าวเพิ่มเติมว่านายฐปนวัชร เล้าสุวรรณ พี่ชายนายจีรวัฒน์ เล้าสุวรรณ ได้พาน้องชายมาอยู่กับนางนัยน์ปพรฯ เพื่ออุปการะเลี้ยงดู ตั้งแต่อายุ 15 ปี เนื่องจากมารดาเสียชีวิต โดยส่งเข้าเรียนหนังสือในระดับชั้น ปวช. ที่วิทยาลัยอาชีวศึกษา แต่เรียนไม่จบ นางนัยน์ปพรฯ มอบหมายให้นายจีรวัฒน์ฯ ทำหน้าที่ดูแลสุนัข ไม่มีการจ่ายค่าจ้าง แต่เป็นผู้ดูแลค่าใช้จ่ายในการอุปโภค บริโภค ดังนั้นจึงไม่มีนิติสัมพันธ์เป็นนายจ้างลูกจ้างต่อกัน ทั้งนี้ นายฐปนวัชรฯ และนายจีรวัฒน์ฯ ได้เข้าแจ้งความไว้ที่สถานีตำรวจภูธรอินทร์บุรี ซึ่งพนักงานสอบสวนได้ยื่นคำร้องต่อศาลเพื่อออกหมายจับนางนัยน์ปพรฯ และนายศรายุทธ บุญคร ในข้อหาร่วมกันทำร้ายร่างกายผู้อื่นจนได้รับบาดเจ็บสาหัสโดยวิธีการทรมาน และได้จับกุมตัวมาสอบสวน โดยเจ้าหน้าที่ตำรวจจะดำเนินการตามขั้นตอนของกฎหมายต่อไป
วันจันทร์ที่ 20 กันยายน 2564
ประกาศ ขสมก. ประจำวันที่ 20 กันยายน 2564​ พบพนักงานติดเชื้อไวรัส COVID-19 จำนวน​ ​7 ราย
ประกาศ ขสมก. ประจำวันที่ 20 กันยายน 2564​ พบพนักงานติดเชื้อไวรัส COVID-19 จำนวน​ ​7 ราย
1)พนักงานเก็บค่าโดยสารรถธรรมดา สาย 18 เพศหญิง อายุ 56 ปี
2) พนักงานเก็บค่าโดยสารรถปรับอากาศ สาย 26 เพศหญิง อายุ 57 ปี
3) พนักงานขับรถโดยสารธรรมดา สาย 179 เพศชาย อายุ 53 ปี
4) พนักงานเก็บค่าโดยสารรถปรับอากาศ สาย 26 เพศหญิง อายุ 56 ปี (ปัจจุบันปฏิบัติหน้าที่ช่วยงานธุรการ ณ อู่มีนบุรี)
5) พนักงานเก็บค่าโดยสารรถธรรมดา สาย 195 เพศชาย อายุ 21 ปี
6) พนักงานเก็บค่าโดยสารรถธรรมดา สาย 68 เพศชาย อายุ 31 ปี
7)​​ พนักงานขับรถโดยสารปรับอากาศ สาย 79 เพศชาย อายุ 27
วันศุกร์ที่ 13 พฤษภาคม 2565
ดีอีเอส เผย PayPal เร่งการให้บริการสอดคล้องกฎหมายไทย นำระบบ KYC มาใช้ ลด-ป้องกันการแอบอ้างตัวตน ก่ออาชญากรรมด้านการเงิน
ดีอีเอส เผย PayPal เร่งการให้บริการสอดคล้องกฎหมายไทย นำระบบ KYC มาใช้ ลด-ป้องกันการแอบอ้างตัวตน ก่ออาชญากรรมด้านการเงิน
เมื่อวันที่12พฤษภาคม2565 นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้ให้การต้อนรับคณะผู้แทนจากบริษัทPayPal Pte Ltd (Singapore)ในโอกาสเยี่ยมคารวะและหารือณศูนย์ประสานการบริการด้านการลงทุนสำนักงานคณะกรรมการส่งเสริมการลงทุนอาคารจัตุรัสจามจุรีในโอกาสนี้ Mr. Steven Chanผู้อำนวยการฝ่ายงานภาครัฐสัมพันธ์และนโยบายสาธารณะประจำภูมิภาคเอเชียและแปซิฟิกบริษัทPayPal Pte Ltd (Singapore)ได้นำเสนอข้อมูลเกี่ยวกับการดำเนินงานของบริษัทฯและการจัดตั้งPayPalประเทศไทยซึ่งขณะนี้อยู่ระหว่างการดำเนินการเพื่อให้การบริการมีความสอดคล้องกับกฎหมายในประเทศไทยมากขึ้นโดยเฉพาะอย่างยิ่งการยืนยันตัวตนหรือที่เรียกว่าระบบKYC (Know Your Customer)ซึ่งจะช่วยป้องกันการแอบอ้างตัวตนและการก่ออาชญากรรมด้านการเงินในรูปแบบต่างๆและสร้างความปลอดภัยทั้งต่อเจ้าของข้อมูลและบริษัทผู้ให้บริการทั้งนี้คาดว่าPayPalจะเปิดให้บริการในประเทศไทยอีกครั้งภายในปี2565
ในขณะที่ปลัดกระทรวงดิจิทัลเพื่อเศรษฐกิจและสังคมกล่าวขอบคุณบริษัทฯที่ได้ทำความเข้าใจและพัฒนาการให้บริการให้เป็นไปตามเงื่อนไขของกฎหมายประเทศไทยเนื่องจากปัจจุบันไทยได้เข้าสู่เศรษฐกิจและสังคมดิจิทัลสถิติการทำธุรกรรมออนไลน์จึงเพิ่มขึ้นเป็นก้าวกระโดดเช่นเดียวกับปัญหาอาชญากรรมออนไลน์รัฐบาลไทยจึงได้ให้ความสำคัญกับการทำธุรกรรมออนไลน์ที่ต้องมีความมั่นคงปลอดภัยและสร้างความเชื่อมั่นให้แก่ประชาชนโดยเห็นว่าผู้ให้บริการและบริษัทstartupsควรมีการจัดสัมมนาหรือจัดฝึกอบรมให้แก่ผู้รับบริการเพื่อเพิ่มความรู้และทักษะการใช้เทคโนโลยีดิจิทัลซึ่งจะเป็นประโยชน์ต่อการทำธุรกรรมออนไลน์ทำให้ผู้รับบริการได้รับความปลอดภัยและมีความเชื่อมั่นมากขึ้น
***************
วันพฤหัสบดีที่ 3 กุมภาพันธ์ 2565
เห็นชอบโครงการลงทะเบียนเพื่อสวัสดิการแห่งรัฐ 2565
วันพุธที่ 2 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลผู้มีรายได้น้อยอย่างต่อเนื่องโดยเห็นชอบโครงการลงทะเบียนเพื่อสวัสดิการแห่งรัฐ ปี 2565 ซึ่งคาดว่าจะเริ่มเปิดรับลงทะเบียนใหม่ประมาณกลางปีนี้ และใช้สิทธิได้วันที่ 1 ต.ค.65 โดยครั้งนี้จะใช้บัตรประชาชนแทนบัตรสวัสดิการแห่งรัฐ ผู้ที่สามารถลงทะเบียนได้จะต้องมีสัญชาติไทย อายุ 18 ปีบริบูรณ์ขึ้นไป มีรายได้ไม่เกิน 100,000 บาท/ปี ไม่มีกรรมสิทธิ์ในอสังหาริมทรัพย์ ทั้งนี้ ได้เห็นชอบให้กำหนดแนวทางเพื่อแก้ปัญหาผู้มีรายได้น้อยที่ไม่ได้รับสิทธิและปัญหาผู้ได้รับสิทธิที่ไม่ควรได้รับ รวมถึงให้มีการตรวจสอบคุณสมบัติของผู้ลงทะเบียนอย่างน้อยปีละครั้งและเปิดรับลงทะเบียนอย่างน้อยปีละ 1 ครั้งด้วย เพื่อให้โครงการสามารถเข้าถึงผู้ที่ต้องการความช่วยเหลือได้อย่างแท้จริง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 23 พฤษภาคม 2565
เสี่ยเฮ้ง สั่งลุย รุกสถานประกอบการ หาตำแหน่งงานเพิ่มรับเปิดประเทศ
กรมการจัดหางาน รุกสถานประกอบการไม่พัก ดีลเครือปตท. เครือไมเนอร์ ได้ตำแหน่งงาน เพิ่มกว่า 3 พันอัตรา คนหางานทั่วประเทศใช้บริการได้ผ่าน “ไทยมีงานทำ”
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานขานรับนโยบาย พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน เตรียมตำแหน่งงานจากสถานประกอบการทั่วประเทศรองรับคนหางาน และนักศึกษาจบใหม่ที่กำลังเข้าสู่ตลาดแรงงาน เพื่อเร่งฟื้นภาคแรงงาน ภาคอุตสาหกรรม ส่งสริมการเจริญเติบโตทางเศรษฐกิจอย่างยั่งยืน ทั่วถึง และมีการจ้างงานเต็มที่
“ผมได้มอบหมายกรมการจัดหางานลงพื้นที่หารือกับสถานประกอบการที่มีศักยภาพในการจ้างงานจำนวนมาก มีสวัสดิการที่ดีตามกฎหมาย และเป็นบริษัทที่คนหางานรุ่นใหม่ส่วนใหญ่คาดหวังที่จะทำงานด้วย เพื่อกระตุ้นและส่งเสริมการมีงานทำรับนโยบายการเปิดประเทศของรัฐบาล ล่าสุด บริษัท ไมเนอร์ อินเตอร์เนชั่นแนล จำกัด (มหาชน) และบริษัท เอ็ม บี ซี แลนด์ จำกัด ซึ่งเป็นบริษัทในเครือ บริษัท ปตท. จำกัด (มหาชน) ตอบรับและแจ้งตำแหน่งงานมาเพิ่มอีก 3,324 อัตรา โดยหลังจากนี้กรมการจัดหางานจะทำงานเชิงรุกต่อไป เพื่อหาตำแหน่งงานมาบรรจุไว้ในแพลตฟอร์ม “ไทยมีงานทำ” ให้ประชาชนที่ต้องการหางานเลือกค้นหาตำแหน่งงาน และสมัครงานได้ทุกที่ ทุกเวลา ตามความสะดวก” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับผู้ที่ต้องการค้นหาข้อมูลตำแหน่งงานที่เหมาะสมกับตัวเอง หรือสนใจร่วมงานกับ บริษัท ไมเนอร์ อินเตอร์เนชั่นแนล จำกัด (มหาชน) หรือ บริษัท เอ็ม บี ซี แลนด์ จำกัด สามารถใช้บริการที่เว็บไซต์ “ไทยมีงานทำ.doe.go.th” หรือแอปพลิเคชัน “ไทยมีงานทำ” ซึ่งเป็นระบบการให้บริการจัดหางานภาครัฐ บริการฟรี ไม่มีค่าใช้จ่าย สำหรับบริษัท ไมเนอร์ อินเตอร์เนชั่นแนล จำกัด (มหาชน) มีความต้องการแรงงานเข้ามาทำงานในสถานประกอบการ จำนวน 2,000 อัตรา ประกอบด้วย พนักงานบริการ 900 อัตรา พนักงานครัว 600 อัตรา พนักงานขาย 100 อัตรา ผู้ช่วยผู้จัดการร้าน 200 อัตรา ผู้จัดการร้าน 100 อัตรา และพนักงานประจำสำนักงานใหญ่ (ออฟฟิต) 100 อัตรา ในส่วนบริษัท เอ็ม บี ซี แลนด์ จำกัด ต้องการแรงงานเข้ามาทำงานในสถานประกอบการ จำนวน 1,324 อัตรา เพื่อทำงานในสถานีบริการน้ำมัน ปตท. สถานีบริการก๊าซ NGV. ร้านสะดวกซื้อ 7-Eleven ร้าน Cafe' Amazon ศูนย์บริการ FIT AUTO และร้าน Texas Chicken ในตำแหน่ง พนักงานบริการหน้าลาน (เติมน้ำมัน/ก๊าซ) พนักงานแคชเชียร์ แม่บ้าน ช่างยนต์ พนักงานประจำร้าน พนักงานพาร์ทไทม์ ผู้ช่วยผู้จัดการร้าน ผู้จัดการร้าน/ศูนย์บริการ เป็นต้น โดยยินดีรับทั้งผู้มีประสบการณ์และไม่มีประสบการณ์ ตั้งแต่ไม่จำกัดวุฒิการศึกษาจนถึงระดับปริญญาตรี
ทั้งนี้ หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
วันพุธที่ 1 ธันวาคม 2564
นายกรัฐมนตรีตรวจราชการในพื้นที่ จ.อุดรธานี
วันพุธที่ 1 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (1ธ.ค.64) พลเอก ประยุทธ์ จันทร์โอชา นายกรัฐมนตรี เดินทางไปตรวจราชการในพื้นที่ จ.อุดรธานี โดยเป็นประธานในการประชุมหารือร่วมกับหน่วยงานภาครัฐและเอกชนและติดตามการพัฒนาจังหวัดอุดรธานีในด้านต่าง ๆ เช่น การเชื่อมโยงระบบขนส่งและโลจิสติกส์กับจังหวัดอื่น ๆ ในอนุภูมิภาคลุ่มน้ำโขง ทิศทางการค้า การลงทุน และประโยชน์ที่ประชาชนในพื้นที่จะได้รับ การเตรียมความพร้อมของจังหวัดในการเป็นเจ้าภาพมหกรรมพืชสวนโลก ปี ค.ศ.2026 พร้อมทั้งรับฟังมุมมองของนักธุรกิจรุ่นใหม่ในการพัฒนาพื้นที่ รวมถึงตรวจเยี่ยมความพร้อมในการเปิดเมืองเพื่อรับนักท่องเที่ยวตามนโยบายรัฐบาล นอกจากนี้ ยังได้ตรวจติดตามความก้าวหน้าของพิพิธภัณฑ์ธรรมเจดีย์พระธรรมวิสุทธิมงคล หรือ หลวงตามหาบัว ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 27 พฤศจิกายน 2564
ปลัด สธ.นำชาวสาธารณสุขทำพิธีเนื่องในวันคล้ายวันสถาปนากระทรวง ครบรอบ 79 ปี
ปลัดกระทรวงสาธารณสุข นำคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุข
ปลัดกระทรวงสาธารณสุข นำคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุข พร้อมจัดนิทรรศการเทิดพระเกียรติ และสัปดาห์รณรงค์ฉีดวัคซีนโควิด19 เพื่อให้บรรลุเป้าหมาย 100 ล้านโดส รองรับการเปิดประเทศอย่างปลอดภัย
เช้าวันนี้ (27 พฤศจิกายน 2564) ที่บริเวณลานพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยคณะผู้บริหาร ข้าราชการ เจ้าหน้าที่สาธารณสุข ผู้แทนหน่วยงาน สมาคม องค์กรต่างๆ ร่วมพิธีวางพานพุ่มถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร และพิธีสดัปกรณ์ ทำบุญอุทิศส่วนกุศลให้ข้าราชการและเจ้าหน้าที่กระทรวงสาธารณสุขที่ล่วงลับไปแล้ว โดยตลอดกิจกรรมได้ปฏิบัติตามมาตรการป้องกันและควบคุมการระบาดของโรคโควิด 19
นายแพทย์เกียรติภูมิ กล่าวว่า กระทรวงสาธารณสุขถือกำเนิดขึ้นด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ที่ทรงมีพระราชดำริให้รวมกิจการแพทย์และการสุขาภิบาลที่แยกอยู่ในกระทรวงมหาดไทยและกระทรวงนครบาลเข้าไว้ด้วยกัน และเปลี่ยนชื่อจากกรมประชาภิบาลเป็นกรมสาธารณสุข เมื่อวันที่ 27 พฤศจิกายน 2461 พร้อมทั้งทรงพระกรุณาโปรดเกล้าโปรดกระหม่อม ให้พระเจ้าน้องยาเธอกรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบำเพ็ญพระกรณียกิจเพื่อให้การแพทย์การสาธารณสุข เจริญก้าวหน้าทัดเทียมนานาอารยะประเทศมาโดยตลอด และได้รับการยกฐานะเป็นกระทรวงสาธารณสุข เมื่อวันที่ 10 มีนาคม พ.ศ.2485 ก่อนที่คณะรัฐมนตรีจะเห็นชอบให้เปลี่ยนวันสถาปนาจาก 10 มีนาคม มาเป็นวันที่ 27 พฤศจิกายน ซึ่งเป็นวันที่มีการสถาปนากรมสาธารณสุขเป็นครั้งแรก ตั้งแต่ปี พ.ศ.2509 เป็นต้นมา โดยในปีนี้ กระทรวงสาธารณสุขมีอายุครบ 79 ปี
โดยในปีนี้ นอกจากพิธีวางพานพุ่ม พิธีสดับปกรณ์ และการจัดนิทรรศการเฉลิมพระเกียรติ สมเด็จพระเจ้าบรมวงศ์เธอ กรมพระยาชัยนาทนเรนทร แล้ว กระทรวงสาธารณสุขยังใช้โอกาสวันคล้ายวันสถาปนากระทรวงจัดกิจกรรมสัปดาห์รณรงค์การฉีดวัคซีนโควิด 19 ระหว่างวันที่ 27 พฤศจิกายน - 5 ธันวาคม 2564 เพื่อเร่งรัดการฉีดวัคซีนในผู้ที่ยังไม่ได้รับวัคซีนทุกกลุ่ม โดยเฉพาะผู้สูงอายุ ผู้ป่วยติดเตียง และขยายการฉีดวัคซีนให้แก่ กลุ่มแรงงานต่างด้าว ให้บรรลุเป้าหมาย 100 ล้านโดส เพิ่มความครอบคลุมวัคซีนให้ถึง 70% ของประชากร ซึ่งจะช่วยควบคุมการแพร่ระบาด และทำให้สามารถเดินหน้าเปิดประเทศได้อย่างปลอดภัย
********************************* 27 พฤศจิกายน 2564
วันจันทร์ที่ 28 มิถุนายน 2564
กรมทางหลวงชนบทเสริมเศรษฐกิจการท่องเที่ยว สร้างถนนเลียบชายฝั่งทะเลภาคใต้ สาย ชพ.4008 จ.ชุมพร กว่า 24 กิโลเมตร แล้วเสร็จ
กรมทางหลวงชนบท (ทช.) กระทรวงคมนาคม ดำเนินการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4008 แยกทางหลวงแผ่นดินหมายเลข 4001 - บ้านโพธิ์แบะ อำเภอเมือง จังหวัดชุมพร เสร็จสมบูรณ์
กรมทางหลวงชนบท (ทช.) กระทรวงคมนาคม ดำเนินการก่อสร้างถนนเลียบชายฝั่งทะเลด้านตะวันตกของอ่าวไทย ถนนทางหลวงชนบทสาย ชพ.4008 แยกทางหลวงแผ่นดินหมายเลข 4001 - บ้านโพธิ์แบะ อำเภอเมือง จังหวัดชุมพร แล้วเสร็จ สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องดำเนินการพัฒนาโครงสร้างพื้นฐานด้านการท่องเที่ยว เพื่อพัฒนาโครงข่ายถนนให้มีความต่อเนื่องและส่งเสริมให้เป็นถนนท่องเที่ยวชายฝั่งทะเลระดับสากลอย่างยั่งยืน
นายปฐม เฉลยวาเรศ อธิบดีกรมทางหลวงชนบท เปิดเผยว่า เปิดเผยว่า ทช. ได้ดำเนินการตามที่คณะรัฐมนตรีเห็นชอบในโครงการพัฒนาการท่องเที่ยวถนนเลียบชายฝั่งทะเลด้านตะวันตกของอ่าวไทยอย่างยั่งยืน ครอบคลุมพื้นที่จังหวัดสมุทรสงคราม เพชรบุรี ประจวบคีรีขันธ์ ชุมพร และระนอง เพื่อพัฒนาโครงข่ายถนนดังกล่าวให้มีความต่อเนื่อง ส่งเสริมเศรษฐกิจการท่องเที่ยว ยกระดับคุณภาพชีวิตให้ประชาชนและนักท่องเที่ยวสามารถเดินทางได้อย่างสะดวกรวดเร็วปลอดภัย
ทั้งนี้ ทช. ได้ดำเนินการก่อสร้างถนนทางหลวงชนบทสาย ชพ.4008 แยกทางหลวงแผ่นดินหมายเลข 4001 - บ้านโพธิ์แบะ อำเภอเมือง จังหวัดชุมพร ระยะทาง 24.569 กิโลเมตร แล้วเสร็จสมบูรณ์ โดยมีจุดเริ่มต้นโครงการก่อสร้าง ณ หาดทุ่งวัวแล่น ตำบลสะพลี อำเภอประทิว จังหวัดชุมพร และจุดสิ้นสุดโครงการ เชื่อมต่อถนนทางหลวงแผ่นดินหมายเลข 4119 เชื่อมต่อปากน้ำชุมพรเก่า อำเภอเมือง จังหวัดชุมพร โดยก่อสร้างเป็นผิวจราจรแบบแอสฟัลต์คอนกรีต กว้าง 7 เมตร ไหล่ทางกว้าง 1 - 2 เมตร พร้อมก่อสร้างสะพานคอนกรีตเสริมเหล็ก 3 แห่ง จุดพักรถขนาดเล็ก 1 แห่ง ระบบไฟฟ้าแสงสว่าง พร้อมเครื่องหมายจราจรเพื่อความปลอดภัยอีกด้วย
วันจันทร์ที่ 13 ธันวาคม 2564
​Thailand re-elected to IMO Council for 2020-2021
​Thailand re-elected to IMO Council for 2020-2021
December 12, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with Thailand being re-elected to the International Maritime Organization (IMO) Council for 2020-2021 for the 9th consecutive term, and thanked IMO member countries for having faith in the country. He also commended concerned agencies for working hard to build up Thailand’s reputation and trustworthiness at both the regional and global stage.
On December 10, 2021, at the 32nd Session of the IMO Assembly, held in London, UK, Thailand received 107 votes out of the total of 180 votes casted and is among the twenty countries elected for Category C of the IMO Council (2022-2023). This is the 9th consecutive term which Thailand has served in the IMO Council, under Category “C”, since having been first elected in 2006.
IMO Council comprises 40 member states, each serving a two-year term, divided under three categories: (1) Category A: Ten states with the largest interests in providing international shipping services; (2) Category B: Ten states with the largest interests in international seaborne trade; and (3) Category C: Twenty states not elected in either categories A or B and which have special interests in maritime transportation or navigation.
According to the Government Spokesperson, the Prime Minister affirmed the Thai’s Government’s commitment to promote global partnership for maritime sustainability, and United Nations’ SDGs as part of the global cooperation to address challenges the whole world is facing.
วันเสาร์ที่ 11 มิถุนายน 2565
โฆษกรัฐบาลเผย รัฐบาลให้ความสำคัญกับมาตรการควบคุมการใช้กัญชา “นายกฯ” ย้ำปลดล็อกใช้กัญชา-กัญชง เพื่อประโยชน์สูงสุดด้านการแพทย์และเศรษฐกิจ
โฆษกรัฐบาลเผย รัฐบาลให้ความสำคัญกับมาตรการควบคุมการใช้กัญชา “นายกฯ” ย้ำปลดล็อกใช้กัญชา-กัญชง เพื่อประโยชน์สูงสุดด้านการแพทย์และเศรษฐกิจ
วันนี้ (11 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบในข้อห่วงใยและข้อเสนอแนะต่างๆ ของทุกภาคส่วนที่มีต่อการปลดล็อกใช้กัญชา กัญชง ซึ่งมีผลบังคับใช้ ตั้งแต่วันที่ 9 มิถุนายน 2565 ที่ผ่านมา โดยได้มีการแต่งตั้งคณะกรรมการบูรณาการนโยบายพืชกัญชาและกัญชง ซึ่งมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน เพื่อกําหนดมาตรการ แนวทางปฏิบัติ และกํากับดูแลการใช้กัญชา ให้สอดคล้องกับเป้าหมายการอนุญาตให้ใช้กัญชาในประเทศไทย เพื่อประโยชน์ด้านการแพทย์ การรักษาพยาบาลทั้งแผนปัจจุบันและการแพทย์แผนไทย ลดรายจ่ายด้านการรักษาและเพิ่มทางเลือกในการดูแลสุขภาพและยังเป็นโอกาสในการพัฒนาผลิตภัณฑ์กัญชาและอุตสาหกรรมที่เกี่ยวข้อง ซึ่งจะเป็นประโยชน์ในด้านเศรษฐกิจ
ทั้งนี้ ในการประชุมคณะกรรมการฯ ครั้งที่ 1/2565 เมื่อวันที่ 9 มิ.ย. 65 ได้มีมติแต่งตั้งอนุกรรมการ 6 คณะ เพื่อช่วยปฏิบัติหน้าที่ในด้านต่าง ๆ ประกอบด้วย 1) ด้านการแพทย์ และการบำบัดรักษา 2) ด้านการให้ความรู้แก่เยาวชนและผลกระทบทางสังคม 3) ด้านการผลิตทางเกษตรกรรม 4) ด้านการป้องกันการลักลอบนำเข้า การผลิต ที่ผิดกฎหมาย 5) ด้านกฎหมาย และ 6) ด้านการสื่อสารประชาสัมพันธ์ ทั้งนี้ ที่ประชุมจะมีการออกแนวทางในการกำหนดแนวทางการใช้กัญชา-กัญชง ให้เป็นไปตามเจตนารมณ์ คือเพื่อประโยชน์สูงสุดด้านการแพทย์และเศรษฐกิจ โดยมีมาตรการควบคุมไม่ให้เกิดการใช้ผิดวัตถุประสงค์เพื่อลดผลกระทบทางสังคมต่อไป
"นายกรัฐมนตรียังกำชับให้สร้างความรู้ความเข้าใจกับประชาชน ว่าการปลดล็อกครั้งนี้ไม่ได้เป็นการเสพเพื่อสันทนาการ โดยหน่วยงานภาครัฐต้องเร่งให้ความรู้กับประชาชนผ่านสื่อสังคมออนไลน์ ผ่านกลไกของจังหวัดและองค์กรปกครองส่วนท้องถิ่น ไม่ให้เกิดความสับสนทั้งในเรื่องการปลูก การเสพ และการนำไปจำหน่าย ลดความกังวลของสังคมเกี่ยวกับการใช้กัญชาผิดวัตถุประสงค์ โดยเฉพาะการป้องกันไม่ให้กลุ่มเปราะบางเข้าถึงกัญชา โดยเฉพาะกลุ่มเด็ก เยาวชน หญิงตั้งครรภ์ และผู้สูงอายุ นำไปใช้เพื่อนันทนาการ ซึ่งอาจเกิดผลกระทบด้านสุขภาพและสังคมตามมา” โฆษกประจำสำนักนายกรัฐมนตรีกล่าว
วันศุกร์ที่ 1 กรกฎาคม 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 24 – 30 มิถุนายน 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 24 – 30 มิถุนายน 2565 พบการกระทำผิด จำนวน 428 คดี คิดเป็นเงินค่าปรับ 7.70 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 24 – 30 มิถุนายน 2565) พบว่ามีการกระทำผิด จำนวน 428 คดี คิดเป็นเงินค่าปรับ 7.70 ล้านบาท โดยแยกเป็น สุรา จำนวน 225 คดี ค่าปรับ 1.68 ล้านบาท ยาสูบ จำนวน 143 คดี ค่าปรับ 4.64 ล้านบาท ไพ่ จำนวน 1 คดี ค่าปรับ 0.003 ล้านบาท น้ำมันและผลิตภัณฑ์น้ำมัน จำนวน 31 คดี ค่าปรับ 0.22 ล้านบาท รถจักรยานยนต์ จำนวน 16 คดี ค่าปรับ 0.35 ล้านบาท และสินค้าอื่น ๆ จำนวน 12 คดี ค่าปรับ 0.81 ล้านบาท โดยมีของกลางแยกเป็นสุรา จำนวน 989.410 ลิตร ยาสูบ จำนวน 17,153 ซอง ไพ่ จำนวน 10 สำรับ น้ำมันและผลิตภัณฑ์น้ำมัน จำนวน 14,080.000 ลิตร รถจักรยานยนต์ จำนวน 16 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 30 มิถุนายน 2565 พบว่ามีการกระทำผิด จำนวน 20,677 คดี คิดเป็นเงินค่าปรับ 376.24 ล้านบาท โดยแยกเป็น สุรา จำนวน 11,210 คดี ค่าปรับ 97.98 ล้านบาท ยาสูบ จำนวน 7,083 คดี ค่าปรับ 188.29 ล้านบาท ไพ่ จำนวน 307 คดี ค่าปรับ 3.10 ล้านบาท น้ำมันและผลิตภัณฑ์น้ำมัน จำนวน 634 คดี ค่าปรับ 25.41 ล้านบาท น้ำหอม จำนวน 92 คดี ค่าปรับ 9.42 ล้านบาท รถจักรยานยนต์ จำนวน 869 คดี ค่าปรับ จำนวน 19.98 ล้านบาท และสินค้าอื่น ๆ จำนวน 482 คดี ค่าปรับ 32.06 ล้านบาท โดยมีของกลางแยกเป็นน้ำสุรา จำนวน 178,907.260 ลิตร ยาสูบ จำนวน 3,189,394 ซอง ไพ่ จำนวน 19,423 สำรับ น้ำมันและผลิตภัณฑ์น้ำมัน จำนวน 868,539.000 ลิตร น้ำหอม จำนวน 284,286 ขวด รถจักรยานยนต์ จำนวน 1,065 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/842-2565-24-30-2565-31
วันจันทร์ที่ 25 เมษายน 2565
นายกฯ ลงพื้นที่เทศบาลนครหาดใหญ่ พบปะเยี่ยมเยียนประชาชน เอาตัวและหัวใจมาฝากทุกคน ยืนยันทำทุกวิถีทางเพื่อแก้ไขปัญหาให้ประชาชนผ่านมาตรการต่าง ๆ ของรัฐบาล
นายกฯ ลงพื้นที่เทศบาลนครหาดใหญ่ พบปะเยี่ยมเยียนประชาชน เอาตัวและหัวใจมาฝากทุกคน ยืนยันทำทุกวิถีทางเพื่อแก้ไขปัญหาให้ประชาชนผ่านมาตรการต่าง ๆ ของรัฐบาล
วันนี้ (25 เมษายน 2665) เวลา 12.15 น.ณ มูลนิธิมิตรภาพสามัคคี (ท่งเซียเซี่ยงตึ๊ง) อ.หาดใหญ่ จ.สงขลา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ ไหว้สักการะขอพรสิ่งศักดิ์สิทธิ์ภายในมูลนิธิฯ พร้อมเยี่ยมเยียนประชาชนเทศบาลนครหาดใหญ่ โดยตลอดการเดินพบปะเยี่ยมเยียนทักทายประชาชนนั้น นายกรัฐมนตรีได้รับกำลังใจจากประชาชนซึ่งต่างส่งเสียงร้องบอก “นายกฯ สู้ ๆ” และ “รักลุงตู่” โดยนายกฯ กล่าวขอให้ประชาชนดูแลสุขภาพ ระมัดระวังป้องกันตนเองให้ดี ปฏิบัติตามมาตรการด้านสาธารณสุขอย่างเคร่งครัด เพื่อให้อยู่กับสถานการณ์การแพร่ระบาดโควิด-19 อย่างปลอดภัย
จากนั้น นายกรัฐมนตรีได้รับฟังบรรยายสรุปโครงการปรับปรุงระบบไฟฟ้าเคเบิลใต้ดินในพื้นที่อำเภอหาดใหญ่ จังหวัดสงขลา ซึ่งเป็นความร่วมมือของการไฟฟ้าส่วนภูมิภาค (กฟภ.) และเทศบาลนครหาดใหญ่ ในวงเงินงบประมาณ 396.30 ล้านบาท รวมระยะทาง 6.65 กิโลเมตร และโครงการพัฒนาระบบไฟฟ้าในเมือง ระยะที่ 1 ซึ่ง กฟภ. เป็นผู้ลงทุน วงเงินงบประมาณ 631.32 ล้านบาท ระยะทาง 6.81 กิโลเมตร คาดว่าจะแล้วเสร็จในปี 2567 ทั้ง 2 โครงการจะช่วยยกระดับคุณภาพชีวิตความเป็นอยู่ที่ดีขึ้นต่อประชาชนในพื้นที่ในด้านทัศนียภาพ และทำให้การจ่ายไฟมีประสิทธิภาพเพิ่มขึ้น เกิดผลดีต่อการดำเนินธุรกิจต่าง ๆ
โอกาสนี้ นายกรัฐมนตรีได้กล่าวพบปะประชาชนตอนหนึ่งว่า การลงพื้นที่มาวันนี้ เอาตัวและหัวใจมาฝากทุกคน คิดถึงและอยากมาหา คนใต้เป็นคนใจดี มีความจริงใจ รักใครรักจริง “รักจังฮู้” แต่เนื่องจากที่ผ่านมาต้องประสบปัญหาหลายอย่างทั้งภายในประเทศและปัญหาต่างประเทศที่ส่งผลกระทบมายังประเทศไทย ทำให้เกิดผลกระทบต่อความเป็นอยู่ สร้างความเดือดร้อนให้กับประชาชน รวมถึงผลกระทบต่อเศรษฐกิจโดยรวม ที่ผ่านมารัฐบาลพยายามอย่างเต็มที่ ทำทุกวิถีทางเพื่อแก้ไขปัญหาให้ประชาชนอยู่ได้อย่างพอเพียงผ่านมาตรการต่าง ๆ และใช้จ่ายงบประมาณที่มีอยู่ให้เกิดประสิทธิภาพสูงสุดต่อประชาชน ให้คุ้มค่าอย่างแท้จริง เพื่อบรรเทาความเดือดร้อนให้ประชาชน สามารถที่จะอยู่รอดได้ภายใต้ผลกระทบจากสถานการณ์ต่าง ๆ ทั้งความผันผวนของราคาน้ำมันโลก เศรษฐกิจ และสถานการณ์การแพร่ระบาดโควิด-19 ยืนยันว่ารัฐบาลไม่ได้นิ่งนอนใจต่อโครงการที่นำเสนอ เพราะเป็นความต้องการของประชาชนโดยตรง สิ่งสำคัญคือการสร้างรายได้ระดับฐานราก โดยเฉพาะการเร่งแก้ปัญหาความยากจนรายครัวเรือน ให้เกิดผลเป็นรูปธรรมตามเป้าหมายที่กำหนดไว้ รวมถึงกระบวนการไกล่เกลี่ยหนี้ให้กับประชาชน การบริหารจัดการน้ำ การปรับปรุงพัฒนาโครงสร้างพื้นฐานด้านคมนาคมต่าง ๆ รวมทั้งจะใช้ศักยภาพที่ประเทศไทยและจังหวัดสงขลามีอยู่ มาใช้ในการพัฒนาพื้นที่จังหวัดสงขลา และขับเคลื่อนประเทศเดินหน้าต่อไป
นายกรัฐมนตรียืนยันอะไรที่ทำได้พร้อมจะทำ จะเร่งดำเนินการให้เกิดผลโดยเร็ว รับฟังความคิดเห็นของประชาชนทุกภาคส่วน พร้อมแก้ไขปัญหาให้แล้วเสร็จภายใต้การบริหารงานของตนเอง ซึ่งจากการพูดคุยพบปะกับผู้นำต่างประเทศ ต่างชื่มชมความเป็นเอกลักษณ์ของประเทศไทย ชื่นชมความเป็นพหุสังคม ถึงแม้จะมีความหลากหลากของเชื้อชาติ ศาสนา แต่อยู่รวมกันได้อย่างสงบสุข ถือเป็นตัวอย่างที่ดี ขอให้คนไทยทุกคนรักษาไว้
วันพฤหัสบดีที่ 18 สิงหาคม 2565
สธ. อบรมอาสาสมัครสาธารณสุขประชากรต่างด้าว ของ กทม.และสมุทรปราการ เฝ้าระวังสุขภาพจากโควิด 19
กระทรวงสาธารณสุข มอบประกาศนียบัตรให้อาสาสมัครสาธารณสุขประชากรต่างด้าว (อสต.) จาก กทม.และสมุทรปราการ รวม 47 คน ที่ผ่านการฝึกอบรมหลักสูตรเร่งรัดและหลักสูตรฟื้นฟูศักยภาพในการเฝ้าระวังสุขภาพ ป้องกัน และบรรเทาผลกระทบจากโรคโควิด 19
วันนี้ (18 สิงหาคม 2565) ที่กระทรวงสาธารณสุข ทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ ได้รับมอบหมายจาก นายแพทย์ธงชัย กีรติหัตถยากร รองปลัดกระทรวงสาธารณสุข เป็นประธานมอบประกาศนียบัตรให้กับ อาสาสมัครสาธารณสุขประชากรต่างด้าว (อสต.) ที่ผ่านการฝึกอบรมหลักสูตรเร่งรัดและหลักสูตรฟื้นฟูศักยภาพในการเฝ้าระวังสุขภาพ ป้องกัน และบรรเทาผลกระทบจากโรคโควิด 19 พร้อมเปิดประชุมเชิงปฏิบัติการสรุปผลการดำเนินงานโครงการสร้างความมีส่วนร่วมของคนต่างด้าวในประเทศไทยในการเฝ้าระวังด้านสุขภาพ (FY 2021 : No Cost Extension 2022) การป้องกันและการบรรเทาผลกระทบจากโรคโควิด 19โดยมี นายแพทย์ธีรวีร์ วีรวรรณ ผู้อำนวยการกองสร้างเสริมสุขภาพ สำนักอนามัย กรุงเทพมหานครDr.Barbara Knustผู้อำนวยการโครงการสุขภาพผู้อพยพและผู้ลี้ภัย (DGMQ) ศูนย์ความร่วมมือไทย-สหรัฐฯ ด้านสาธารณสุข ผู้บริหารและเจ้าหน้าที่จากหน่วยงานที่เกี่ยวข้อง เข้าร่วมงาน
ทันตแพทย์อาคม กล่าวว่า กระทรวงสาธารณสุขได้ส่งเสริมการมีส่วนร่วมของคนต่างด้าวที่อาศัยอยู่ในประเทศไทยในการเฝ้าระวังด้านสุขภาพ โดยร่วมมือกับ ศูนย์ป้องกันและควบคุมโรคแห่งชาติ ประเทศสหรัฐอเมริกา (U.S.CDC) จัดทำโครงการสร้างความมีส่วนร่วมของคนต่างด้าวในประเทศไทยในการเฝ้าระวังด้านสุขภาพ ต่อเนื่องเป็นปีที่ 5 มีพื้นที่เป้าหมาย 10 จังหวัดที่มีประชากรต่างด้าวจำนวนมาก และจังหวัดที่มีพื้นที่พักพิงชั่วคราวผู้หนีภัยการสู้รบจากเมียนมา ได้แก่ กทม. ตาก สมุทรปราการ สมุทรสาคร ปทุมธานี ระยอง ระนอง ราชบุรี กาญจนบุรี และแม่ฮ่องสอน เพื่อช่วยเหลือคนต่างด้าวให้ได้เข้าถึงบริการด้านสุขภาพ และได้รับการเยียวยาเพื่อบรรเทาผลกระทบในสถานการณ์การระบาดของโรคโควิด 19 โดยพัฒนาอาสาสมัครสาธารณสุขประชากรต่างด้าว (อสต.) มาช่วยดูแลประชากรต่างด้าวในพื้นที่
ทันตแพทย์อาคม กล่าวต่อว่า กระทรวงสาธารณสุขมีการพัฒนาความรู้ของ อสต.อย่างต่อเนื่อง เพื่อให้ปฏิบัติหน้าที่ร่วมกับทีมเจ้าหน้าที่สาธารณสุข ในการดูแลสุขภาพของประชากรต่างด้าวในชุมชนได้อย่างมีประสิทธิภาพ ซึ่งที่ผ่านมา ได้ร่วมกันเฝ้าระวัง คัดกรองโรคโควิด 19 แนะนำมาตรการต่างๆ รวมถึงให้ได้รับการฉีดวัคซีนป้องกัน เพื่อให้เกิดความปลอดภัยกับคนในชุมชน โดยในวันนี้ มีการมอบประกาศนียบัตรให้กับ อสต. ที่ผ่านการฝึกอบรมหลักสูตรเร่งรัดและหลักสูตรฟื้นฟูศักยภาพในการเฝ้าระวังสุขภาพ ป้องกัน และบรรเทาผลกระทบจากโรคโควิด 19 จำนวน 47 คน จากพื้นที่กรุงเทพมหานครและสมุทรปราการ ซึ่งจะเป็น อสต.ต้นแบบ นำความรู้ไปขยายต่อให้กับ อสต.ทั่วประเทศ
นอกจากนี้ ช่วงวันที่ 18-19 สิงหาคม 2565 กองบริหารการสาธารณสุข สำนักงานปลัดกระทรวงสาธารณสุข ยังร่วมกับ กองสนับสนุนสุขภาพภาคประชาชน กรมสนับสนุนบริการสุขภาพ จัดประชุมเชิงปฏิบัติการผ่านระบบOnsite และ Online กับทุกจังหวัด เพื่อสรุปผลการดำเนินงาน ถอดบทเรียนในระดับพื้นที่ แลกเปลี่ยนเรียนรู้และนำแนวทางในการคัดกรองโรคโควิด 19 ไปใช้จัดระบบบริการสุขภาพคนต่างด้าวในชุมชนและพื้นที่พักพิงชั่วคราวฯ ให้เหมาะสมตามบริบทของแต่ละพื้นที่ต่อไป
************************************ 18 สิงหาคม 2565
วันพุธที่ 27 เมษายน 2565
เริ่มแล้ว ... บสย. หนุนรัฐ “ค้ำ สินเชื่อ” กระตุ้นเศรษฐกิจ เติมเต็มรายย่อย ค้ำฟรี 3 ปี รายละ 3 ล้านบาท
บสย. เดินหน้ามาตรการกระตุ้นเศรษฐกิจ หนุนธุรกิจรายย่อย ค้ำเต็มร้อย “เติมเต็มรายย่อย” วงเงิน 8,000 ล้านบาท เสริมสภาพคล่องกิจการ SMEs รายย่อย ค้ำประกันสูงสุด 3 ล้านบาทต่อราย ฟรีค่าธรรมเนียม 3 ปี ลดภาระต้นทุน ขยายระยะเวลาค้ำประกันนาน 10 ปี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ขณะนี้ บสย.ได้เปิดรับคำขอค้ำประกันสินเชื่อจากธนาคารที่เข้าร่วมโครงการ สำหรับผู้ประกอบการรายย่อย ภายใต้โครงการค้ำประกันสินเชื่อ “บสย. SMEs เติมเต็มรายย่อย” วงเงิน 8,000 ล้านบาท โดยโครงการนี้จะช่วยเติมเต็มให้ผู้ประกอบการได้รับสินเชื่อง่ายขึ้นและมากขึ้น โดย บสย. ช่วยรับความเสี่ยงแทนผู้ประกอบการ SMEs เพื่อให้ธนาคารมั่นใจในการปล่อยสินเชื่อมากขึ้น
นอกจากนี้ บสย. ยังได้มอบสิทธิประโยชน์ให้ผู้ประกอบการ SMEs ที่ขอรับการค้ำประกันสินเชื่อ วงเงินค้ำสูงสุด 3 ล้านบาทต่อราย ได้รับการยกเว้นค่าธรรมเนียมค้ำประกันสินเชื่อต่อเนื่อง 3 ปี ระยะเวลาค้ำประกันนานถึง 10 ปี ทั้งนี้ เพื่อให้ผู้ประกอบการ SMEs ดำเนินธุรกิจอย่างสบายใจ ลดต้นทุนการเงิน และที่สำคัญจะช่วยให้ผู้ประกอบการสามารถดำเนินธุรกิจได้อย่างคล่องตัว
สอบถามธนาคารที่เข้าร่วมโครงการได้ที่ บสย. Call Center 02-890-9999 หรือ Line@doctor.tcg
วันอังคารที่ 15 มิถุนายน 2564
รมว.ยุติธรรม ห่วงแม่เฒ่าสี่พี่น้องชาวสุโขทัย ถูกยึดบ้านและที่ดินขายทอดตลาด มอบกรมบังคับคดี เร่งช่วยเหลือเจรจาไกล่เกลี่ยหาทางออกร่วมกัน
นายสมศักดิ์ เทพสุทิน รัฐมนตรีว่าการกระทรวงยุติธรรม ห่วงแม่เฒ่าสี่พี่น้องชาวสุโขทัย ถูกยึดบ้านและที่ดินขายทอดตลาด กรมบังคับคดี เร่งช่วยเหลือ นัดเจรจาไกล่เกลี่ยร่วมกัน 16 มิ.ย. นี้
นางอรัญญา ทองน้ำตะโก อธิบดีกรมบังคับคดี กล่าวถึงกรณีข่าวแม่เฒ่าสี่พี่น้อง ชาวสุโขทัย ร้องทุกข์ผ่านสื่อ ขอความช่วยเหลือ กรณีหลานได้นำบ้านและที่ดินไปจำนองแต่ไม่สามารถหาเงินจ่ายหนี้ได้จนกระทั่งถูกยึดและขายทอดตลาดไปแล้วทำให้ต้องออกจากบ้านและที่ดินที่เป็นที่อยู่อาศัยในวันที่ 17 มิถุนายน 2564 ว่า กรณีดังกล่าวเป็นการบังคับคดีตามคำพิพากษาของศาลจังหวัดสุโขทัย หมายเลขแดงที่ ผบ.795/2555 ซึ่งโจทก์ได้ขอให้เจ้าพนักงานบังคับคดียึดบ้านพร้อมที่ดินแปลงพิพาทออกขายทอดตลาดเพื่อชำระหนี้ ต่อมาโจทก์เป็นผู้ซื้อทอดตลาดได้โดยชำระค่าซื้อทรัพย์ครบถ้วนแล้ว คดีอยู่ในขั้นตอนการบังคับให้จำเลยและบริวารออกจากบ้านและที่ดินที่พิพาท ซึ่งจำเลยที่ 1 และบุคคลภายในบ้านได้พยายามติดต่อโจทก์เพื่อเจรจาขอซื้อบ้านคืนแต่ยังไม่สำเร็จ โดยนายสมศักดิ์ เทพสุทิน รัฐมนตรีว่าการกระทรวงยุติธรรม ได้แสดงความเป็นห่วง และกำชับให้ช่วยเหลือหาทางออก กรมบังคับคดีจึงได้มอบหมายให้ผู้อำนวยการสำนักงานบังคับคดีจังหวัดสุโขทัยลงพื้นที่เพื่อช่วยเหลือให้คำแนะนำในกรณีดังกล่าว
นางอรัญญา กล่าวว่า ล่าสุด ร.ต.ต.หญิงวรางคนา ขุนเณรพานิช ผู้อำนวยการสำนักงานบังคับคดีจังหวัดสุโขทัยได้ลงพื้นที่พบนางตะล่อม ทิมแย้ม จำเลยที่ 1 ซึ่งยังมีความประสงค์ขอซื้อบ้านพร้อมที่ดินพิพาทคืน สำนักงานบังคับคดีจังหวัดสุโขทัยจึงได้นัดหมายผู้เกี่ยวข้องทุกฝ่ายในวันที่ 16 มิถุนายน เวลา 10.00 นาฬิกา ที่ สำนักงานบังคับคดีจังหวัดสุโขทัย เพื่อเจรจาหาทางออกร่วมกันโดยการไกล่เกลี่ยข้อพิพาทต่อไป ทั้งนี้หากประชาชนได้รับความเดือนร้อนและต้องการความช่วยเหลือเกี่ยวกับข้อพิพาททางคดีต่าง สามารถติดต่อมายังกรมบังคับคดี โทรศัพท์ 02-8814999 หรือสายด่วนกรมบังคับคดี 1111 กด 79 และเว็บไซต์กรมบังคับคดี www.led.go.th
วันอังคารที่ 4 มกราคม 2565
​ครม.เคาะ! กรอบวงเงินงบประมาณปี 66 ขับเคลื่อนงานด้านอุดมศึกษาและวิทยาศาสตร์ 1.43 แสนล้าน
​ครม.เคาะ! กรอบวงเงินงบประมาณปี 66 ขับเคลื่อนงานด้านอุดมศึกษาและวิทยาศาสตร์ 1.43 แสนล้าน
วันที่ 4 มกราคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 4 มกราคม 2565 ว่า ครม.เห็นชอบกรอบวงเงินประจำปีงบประมาณ 2566 รวมทั้งสิ้น 143,734 ล้านบาท แบ่งเป็น 1) งบประมาณด้านการอุดมศึกษา ของกระทรวงการอุดมศึกษา วิทยาศาสตร์ วิจัยและนวัตกรรม วงเงิน 114,634 ล้านบาท และ 2) งบประมาณด้านวิทยาศาสตร์ วิจัยและนวัตกรรมของประเทศ วงเงิน 29,100 ล้านบาท ตามที่สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติเสนอ เพื่อสนับสนุนการขับเคลื่อนภารกิจของกระทรวงการอุดมศึกษาฯ ตามนโยบายสำคัญของรัฐบาลและความเร่งด่วนของประเทศ เช่น การสร้างภูมิคุ้มกันที่ดีทั้งด้านเศรษฐกิจและสังคม การเสริมสร้างคุณภาพชีวิตที่ดีให้กับประชาชนโดยใช้โมเดลเศรษฐกิจ BCG การสร้างความพร้อมในการรับมือต่อความเปลี่ยนแปลงทั้งภายในและภายนอกประเทศ เป็นต้น โดยมีรายละเอียดดังนี้
1. กรอบวงเงินงบประมาณด้านการอุดมศึกษา ประจำปีงบประมาณ 2566 จำนวน 114,634 ล้านบาท ประกอบด้วย 1) งบบุคลากร 70,409 ล้านบาท 2) งบดำเนินงานและงบรายจ่ายอื่น 36,755 ล้านบาท และ 3) งบประมาณการพัฒนาความเป็นเลิศของสถาบันอุดมศึกษาและการผลิตกำลังคนระดับสูงเฉพาะทางตามความต้องการของประเทศ 7,469 ล้านบาท ซึ่งกรอบวงเงินนี้มีเป้าหมายผลผลิต คือ 1) การผลิตบัณฑิตในระดับอนุปริญญา ปริญญาตรี และบัณฑิตศึกษา ปีการศึกษา 2565 จำนวน 1,367,864 คน โดยมีเป้าหมายการพัฒนากำลังคนเพื่อขับเคลื่อนเศรษฐกิจ BCG และอุตสากรรมเป้าหมาย จำนวน 410,360 คน คิดเป็นร้อยละ 30 ของจำนวนบัณฑิตทั้งหมด 2) การผลิตกำลังแรงงานในหลักสูตรระยะสั้น (Non-degree Program) ทั้งการพัฒนาความรู้ในทักษะเดิม (Re-Skill) ยกระดับทักษะเดิม (Up-Skill) เพิ่มพูนทักษะใหม่ (New Skill) จำนวนไม่น้อยกว่า 130,000 คน 3) การพัฒนาคนตลอดช่วงชีวิตและความเสมอภาคในการเข้าถึงการศึกษาระดับอุดมศึกษา 4) บุคลากรสถาบันอุดมศึกษา ประจำปีการศึกษา 2565 จำนวน 195,989 คน 5) โครงการพลิกโฉมมหาวิทยาลัย (Reinventing University) เพื่อผลิตกำลังคนสมรรถนะสูงและพัฒนาความเป็นเลิศของสถาบันอุดมศึกษาตามอัตลักษณ์และความเชี่ยวชาญ ผ่านกลไกการพลิกโฉมมหาวิทยาลัยใน 5 แพลตฟอร์ม ได้แก่ การพัฒนาคุณภาพการเรียนการสอน การพัฒนาแสวงหาบุคลากร ความเป็นนานาชาติ การบริหารงานวิจัยและนวัตกรรม และการสร้งแพลตฟอร์มความร่วมมือ
2. กรอบวงเงินงบประมาณด้านวิทยาศาสตร์ วิจัยและนวัตกรรมของประเทศ ประจำปีงบประมาณ 2566 จำนวน 29,100 ล้านบาท ประกอบด้วย 1) งบสนับสนุนงานเชิงกลยุทธ์ 17,460 ล้านบาท เป็นการสนับสนุนทุนการวิจัยที่ตอบโจทย์ยุทธศาสตร์และแผนด้านวิทยาศาสตร์ วิจัยและนวัตกรรมของประเทศ 2) งบสนับสนุนงานพื้นฐาน 11,640 ล้านบาท เป็นการสนับสนุนงานมูลฐานเพื่อเสริมสร้างศักยภาพในการพัฒนาวิทยาศาสตร์ วิจัยและนวัตกรรมและสร้างความเข้มแข็งตามพันธกิจหน่วยงาน โดยมีแนวทางการจัดสรรงบประมาณเป็นแบบเงินก้อน (Block grant) และจัดสรรงบประมาณแบบต่อเนื่องหลายปี (Multi-year budgeting) เพื่อให้การวิจัยและพัฒนาเกิดความคล่องตัว มีความยืดหยุ่น และสามารถดำเนินการแผนงานต่อเนื่องและแผนงานใหม่ได้ อาทิ 1) แผนงานต่อเนื่อง เช่น ขับเคลื่อนเศรษฐกิจ BCG แผนงานจีโนมิกส์ประเทศไทย แผนงานการแก้ปัญหาความยากจนโจทย์ท้าทายสังคมด้านสิ่งแวดล้อม เป็นต้น ส่วนแผนงานใหม่ เช่น การวิจัยวัคซีน การพัฒนาอุตสาหกรรมยายนต์ การพัฒนาเทคโนโลยีอวกาศเพื่อต่อยอดสู่อุตสาหกรรมอวกาศในอนาคต เทคโนโลยีเพื่อการปรับตัวของอุตสาหกรรมสู่อนาคต เป็นต้น
.............................
วันจันทร์ที่ 5 กรกฎาคม 2564
เร่งเพิ่ม ICU สนาม รองรับผู้ป่วยอาการหนัก - ปานกลางค่อนหนัก
....
ปัจจุบันการแพร่ระบาดโรคโควิด-19 ขยายวงกว้าง และพบผู้ป่วยที่มีอาการหนัก และปานกลางค่อนข้างหนักเพิ่มขึ้น
.
ล่าสุด รัฐบาลได้บูรณาการสรรพกำลังจากหน่วยต่าง ๆ เร่งปรับโรงพยาบาลสนามมณฑลทหารบกที่ 11 จากเดิมที่รับดูแลผู้ป่วยสีเขียว ยกระดับขึ้นให้สามารถดูแลผู้ป่วยหนัก ให้แล้วเสร็จภายใน 7 วัน
.
โรงพยาบาลสนามแห่งนี้ จะใช้หลักการเดียวกับโรงพยาบาลบุษราคัม เมืองทองธานี มีห้องแยก เครื่องออกซิเจน High flow ติดตั้งระบบไหลเวียนออกซิเจนสำหรับผู้ป่วย
.
โดยแบ่งเป็น 2 ชั้น 4 อาคาร มีระบบอากาศความดันลบตามมาตรฐาน ชั้นล่างเป็นเตียงสำหรับผู้ป่วยหนัก สีแดง 58 เตียง เพื่อให้สะดวกในการเคลื่อนย้ายผู้ป่วย และชั้น 2 จะเป็นหอผู้ป่วยสีเหลืองเข้มและเหลืองอ่อน 128 เตียง
.
เมื่อผู้ป่วยอาการดีขึ้นเป็นสีเขียวจะส่งต่อไป Hospitel หรือโรงพยาบาลสนาม คาดว่าจะเปิดใช้งานได้วันที่ 2 ก.ค. นี้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 16 มิถุนายน 2565
บีโอไอร่วมหารือบริษัทชั้นนำในสวีเดน-ฟินแลนด์
บีโอไอร่วมหารือบริษัทชั้นนำในสวีเดน-ฟินแลนด์
บีโอไอร่วมหารือบริษัทชั้นนำในสวีเดน-ฟินแลนด์
เมื่อเร็วๆ นี้ นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน(บีโอไอ) (ที่ 4จากซ้าย) ได้นำคณะเจ้าหน้าที่บีโอไอ เดินทางเยือนประเทศสวีเดนและฟินแลนด์ โดยได้พบปะหารือกับผู้บริหารบริษัทชั้นนำในอุตสาหกรรมดิจิทัล ไบโอเทค และระบบชาร์จยานยนต์ไฟฟ้า นอกจากนี้ได้หารือร่วมกับหน่วยงานพันธมิตร เช่น Business Sweden, Business Finland, Helsinki Partners รวมทั้งได้เข้าเยี่ยมคารวะและหารือโอกาสทางธุรกิจระหว่างไทย-สวีเดน ร่วมกับเอกอัครราชทูตไทย ณ กรุงสตอกโฮล์ม